b'\n_START_ARTICLE_\nJoe Donnelly\n_START_SECTION_\nBakgrunn\n_START_PARAGRAPH_\nJoe Donelly ble f\xc3\xb8dt og vokste opp p\xc3\xa5 Long Island. Han avla eksamen i jus ved Notre Dame University i 1981. Han praktiserte jus fram til 1996 da han startet trykkerifirmaet Marking Solutions.\n_START_SECTION_\nPolitisk karriere\n_START_PARAGRAPH_\nDonelly var medlem i styret for en valgkomite og leder av et skolestyre i Indiana. Han gjorde et mislykket fors\xc3\xb8k p\xc3\xa5 \xc3\xa5 bli valgt til Attorney General i Indiana i 1988 og lyktes heller ikke komme inn i Indianas delstatsforsamling i 1990._NEWLINE_I 2006 ble han valgt inn i Representantens hus. _NEWLINE_I valgkampen foran senatsvalget i 2012 presenterte han seg som opptatt av middelklassens interesser, mens han anklaget sin motstander Richard Mourdock for \xc3\xa5 v\xc3\xa6re en \xc2\xabWall Street kandidat\xc2\xbb. Han fokuserte p\xc3\xa5 \xc3\xa5 ville fjerne skattehull, redusere skattene for jobbskapere, kutte i offentlige utgifter for \xc3\xa5 f\xc3\xa5 ned budsjettunderskuddet_NEWLINE_Richard Mourdock var i utgangspunktet favoritt til \xc3\xa5 vinne valget. Meningsm\xc3\xa5lingene viste et forholdsvis jevnt l\xc3\xb8p, men med Murdock stort sett noe foran. Etter en debatt hvor Mourdock som er motstander av abort ogs\xc3\xa5 etter voldtekt uttrykte at barn som var blitt unnfanget ved voldtekt var kommet til ved Guds vilje gikk imidlertid Donelly forbi. Han vant valget med ca. fem prosentpoeng flere stemmer enn Murdock.\n_START_SECTION_\nPolitisk profil\n_START_PARAGRAPH_\nDonnelly tilh\xc3\xb8rer en moderat, delvis konservativ fl\xc3\xb8y i Det demokratiske partiet og er medlem av Blue Dog Coalition i kongressen som best\xc3\xa5r av selverkl\xc3\xa6rte moderate demokrater. Han er motstander av fri abort, tilhenger av liberale v\xc3\xa5penlover, for \xc3\xb8ke minstel\xc3\xb8nner og \xc3\xb8nsker \xc3\xa5 minske innvandringen gjennom sterkere grensevern og kontroll av arbeidsgivere.'